बॉल टैम्‍परिंग मामले में ऑस्‍ट्रेलिया के स्‍टीव स्मिथ और डेविड वॉर्नर पर लग सकता है लाइफ बैन: रिपोर्ट  
आईसीसी ने मामले में स्मिथ पर लगाया है एक मैच का बैन
स्मिथ ने बॉल  बॉल टैम्‍परिंग की बात स्‍वीकार की थी
मामले में स्मिथ और वॉर्नर से की गई है पूछताछ
ऑस्ट्रेलियाई सलामी बल्लेबाज कैमरन बैनक्रॉफ्ट ने स्वीकार किया था कि दक्षिण अफ्रीका के खिलाफ तीसरे टेस्ट मैच के दौरान उन्होंने गेंद से छेड़खानी करते हुए आईसीसी कोड ऑफ कंडक्‍ट के आर्टिकल  2.2.9  का उल्‍लंघन किया था. उन्‍होंने आईसीसी के मैच रैफरी की ओर से लगाए गए एक मैच के प्रतिबंध का स्‍वीकार किया था. गौरतलब है कि  बैनक्रॉफ्ट को बॉल टैम्‍परिंग करते कैमरे पर 'पकड़े' जाने के बाद अंपायर नाइजल लांग और रिचर्ड इलिंगवर्थ ने दक्षिण अफ्रीका की दूसरी पारी के 43वें ओवर के दौरान उनसे (बैनक्राफ्ट से) बात की. कवर पर क्षेत्ररक्षण करते समय बैनक्रॉफ्ट के हाथ में कोई चीज देखी गई थी. अंपायरों के पास जाने से पहले बैनक्राफ्ट को अपने पैंट में वह छोटी सी पीली चीज रखते हुए देखा गया था.